Diari Oficial de la Generalitat Valenciana


Sumari del DOGV 3994, del 08-05-2001 (2001/3853)

Informació pública de l'alternativa tècnica del programa d'actuació integrada, del projecte d'urbanització i del projecte de reparcel·lació del sector 4, sòl urbà residencial, de les normes subsidiàries de Museros.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3853


Organisme emissor
:   Ajuntament de Museros

Tipus de document
:   Anunci

Informació pública de l'alternativa tècnica del programa d'actuació integrada, del projecte d'urbanització i del projecte de reparcel·lació del sector 4, sòl urbà residencial, de les normes subsidiàries de Museros. [2001/Q3853]
  
L'ajuntament, en la sessió plenària de 5 d'abril de 2001, va acordar:
  
Primer
  
Sotmetre a informació pública l'alternativa tècnica del programa d'actuació integrada, redactat per l'Oficina Tècnica Municipal de Museros, per al desenvolupament del sector 4, de sòl urbà residencial, de les normes subsidiàries de Museros, mitjançant gestió directa, comprensiva del projecte d'urbanització i del projecte de reparcel·lació.
  
Segon
  
Sol·licitar, al Registre de la Propietat de Moncada, el certificat registral preceptiu de domini i càrregues dels titulars afectats pel procediment reparcel·latori, d'acord amb el que estableix l'article 69.1 de la Llei Reguladora de l'Activitat Urbanística.
  
Tercer
  
Remetre un avís, amb el contingut d'aquest acord i abans de la publicació de l'edicte, al domicili fiscal dels qui consten al Cadastre com a titulars de drets afectats per l'actuació proposada, i també notificar els propietaris interessats en l'expedient a què es fa referència.
  
Quart
  
La informació pública s'anunciarà mitjançant un edicte publicat en un periòdic de la Comunitat Valenciana i, posteriorment o simultàniament, en el Diari Oficial de la Generalitat Valenciana, i s'hi podran presentar al·legacions i alternatives tècniques durant un termini de 20 dies hàbils a l'alternativa tècnica del programa que comprén el projecte de reparcel·lació i el projecte d'urbanització, a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb l'article 44 i següents de la Llei Reguladora de l'Activitat Urbanística esmentada.
  
Cinqué
  
Així mateix, es podran presentar proposicions juridicoeconòmiques, durant els cinc dies següents al venciment del termini d'exposició pública de les alternatives tècniques que s'hagueren presentat. Si durant els 10 primers dies dels 20 anteriorment esmentats, alguna persona física o jurídica es compromet a presentar una alternativa tècnica de programa, substancialment diferent a la inicial, i en presta caució, els terminis es prorrogaran per 20 dies addicionals.
  
Sisé
  
L'acte d'obertura de pliques es realitzarà el dia hàbil següent a la conclusió del termini per a presentar-les, s'alçarà acta del resultat i del desenvolupament, i podrà ser objecte de consulta i d'al·legació per als interessats durant els 10 dies hàbils següents al de l'obertura.